شەفەق نیوز/ حوسەین سڵەی‌ورزی، نایۆو وتاخ بازەرگانی، سەنایع و مە‌عادن ئوو کێشت‌وکاڵ ئێران دە وتارێ، وەێ چشتە هشارە کردگە ک ئەر بخوازیمن ئەڕا گشت ئێرانییەیلێ ک بان هەشتا ملیوونن واکسەن بسینمن، قیمەتەگەێ دبێگە دو تا چوار ملیارد دولار ک دە لای ئەوەی ک ئێسە خەرج نواگیری و دەرمان دکرێ، چشت فرە و وەر چەم گرێ نییە و دهەرزێ ئەر دەوڵەت خوەێ یە لە جی وڵاتوەندەیلە بدەێگ و وە پەتی بەشێ بکەێ دە وڵات.
ئەوی وت: نەبایەد وە یە، جوور پوول دانان و بەترەف کردن بوودجە بنووڕیمن چوون یە خوەێ یە‌کجوور سەرمایەگۆزارییە ئە‌ڕا لەش‌ساغی وڵاتوەندەیل و دڵنیا ببن ک گشت گشت ئی سەرمایەگۆزاریە هە وە یە‌ک ساڵ، دۆمای یەکلا بیین کورونا، ئەڵگە‌ردێگە دۆماوە.
